text: Skoleelever viser 3D-printere og droner til statsministeren
  15 september 2017 kl. 04.55
  Fredag formiddag besøger statsminister Lars Løkke Rasmussen den tekniske skole Hansenberg i Kolding.
  Fredag formiddag får Hansenberg besøg af statsminister Lars Løkke Rasmussen (V) og Kolding Kommunes borgmester Jørn Pedersen (V).
  Fra klokken 10.00 bliver de vist rundt på to skolens adresser.
  - Danmark kommer til at mangle kloge hænder i fremtiden, hvis ikke langt flere unge vælger en erhvervsuddannelse. Derfor har vi lavet en trepartsaftale, der blandt andet skal sikre langt flere praktikpladser, siger Lars Løkke Rasmussen i en pressemeddelelse.
  Lars Løkke Rasmussen, statsminister, Venstre: "Jeg glæder mig til at se, hvordan man på Hansenberg arbejder med at klæde de unge på til at være fremtidens arbejdskraft."
  Statsministeren skal møde skolens elever, medarbejdere og direktion og se nærmere på skolens eksperimentarium, hvor eleverne udvikler nye løsninger med 3D-printere, laser, droner og robotter.
  - Jeg glæder mig til at se, hvordan man på Hansenberg arbejder med at klæde de unge på til at være fremtidens arbejdskraft, slutter statsministeren.
  Lars Løkke Rasmussens besøg i landsdelen torsdag og fredag var også forbi Postnord Danmark Rundt i Vejle og Esbjerg Journalistklubs 100-års jubilæum.
  